Nafarroako Parlamentuko Mahaiak, 2019ko urtarrilaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maribel García Malo andreak aurkeztutako galdera, zaintzaile, gerokultore, etxez etxeko laguntzako laguntzaile eta laguntzaile pertsonaleko lanbide-kategorietarako behin-behineko gaikuntza eskatu duten pertsonei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urtarrilaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Maribel García Malo andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten du, Eskubide Sozialetako lehendakariordeak idatziz erantzun diezaion:

Martxoaren 13ko 1653/2018 Ebazpenak, Pertsonen Autonomiarako eta Garapenerako Nafarroako Agentziako zuzendari kudeatzaileak emanak, salbuespenezko gaikuntza eta behin-behineko gaikuntza lortzeko prozedurak onesten ditu Autonomiarako eta Mendekotasunaren Arretarako Sistemako zentro eta zerbitzuetako gerokultoreen, zaintzaileen eta etxez etxeko laguntzako laguntzaileen eta laguntzaile pertsonalen lanbide kategorietarako. Horren ondorioz

Zenbat dira lanbide kategoria bakoitzerako behin-behineko gaikuntza eskatu duten pertsonak? Zenbat zaintzailearen kategoriarako? Zenbat gerokultorearen kategoriarako? Zenbat etxez etxeko laguntzako laguntzailearen kategoriarako? Eta zenbat laguntzaile pertsonalaren kategoriarako?

Lanbide kategoria bakoitzaren pertsonen zerrenda (aski NANa ematea, datuen babesa gordetzeko), sexu, adin, eta nazionalitatearen arabera.

Iruñean, 2019ko urtarrilaren 18an

Foru parlamentaria: Maribel García Malo